Մյուս կողմից գրեթե ոչինչ հայտնի չէ Բադրի Սիրիայում սկզբնական գործունեության շրջանի մասին մինչև նրա նշանակումը Ֆաթիմյան ռազմական կառավարիչ Սիրիայում 1063 թվականին։ Բադր ալ-Ջամալիի մասին տեղեկություններ են հաղորդում պատմիչներ Իբն Մուասսարին, ով գրում է, որ Բադրը հայ գերի էր, ով հետագայում անուն հանեց Ամիր ալ-Ջույուշ անունով։ Մատթեոս Ուռհայեցին այն հազվադեպ հայ պատմիչներից է, ով տեղեկություններ է հաղորդում Բադր ալ-Ջամալիի մասին։ Ըստ Իբն Խալլիկանի՝ Բադրը Ջամալ ադ-Դաուլա Բին Ամմարի ստրուկն էր, ով հետագայում իր հմտությունների և քաջության շնորհիվ դարձավ Եգիպտոսի կառավարիչը։ Սակայն Բադր ալ-Ջամալիի կյանքի ու գործունեության մասին մանրամասնորեն տեղեկություններ է հաղորդում ալ-Մաքրիզին: Ալ-Մաքրիզիի խոսքով՝ Աբու Նաջմ Բադր ալ-Ջամալին հայ էր, Ջամալ ադ-Դաուլա Բին Ամմարի մամլուք ճորտն էր։ Այստեղից էլ ծագել է Բադրի Ջամալի անվանումը։ Բադր ալ-Ջամալիի ծննդյան համար տարբեր տարեթվեր են նշվում։ Տեսակետ կա, որ նա ծնվել է 1010 թվականին, իսկ ղուլամ է դարձել 1022 թվականին։ Սակայն Մագրիզին և Իբն Խալլիկանը նշում են, որ Բադր ալ-Ջամալին ծնվել է 1014 կամ 1015 թվականին: